## Odluka o početku mirovanja zastupničkog mandata i početku obnašanja zastupničke dužnosti zamjenika zastupnika u Hrvatskom saboru

### NN 150/2011 (22.12.2011.), Odluka o početku mirovanja zastupničkog mandata i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

3075

Na temelju članka 81. Ustava Republike Hrvatske i članka 9., 11. i 14. Zakona o izborima zastupnika u Hrvatski sabor (»Narodne novine«, br. 120/11. – pročišćeni tekst), Hrvatski sabor na sjednici 22. prosinca 2011., donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

22. prosinca 2011. godine započinju mirovanja zastupničkog mandata izabranim zastupnicima i tim danom zastupničku dužnost počinju obnašati zamjenici zastupnika:

1. ZORAN VINKOVIĆ, zamjenik zastupnika kandidiran u IV. izbornoj jedinici, kao kandidat na listi Hrvatskog Demokratskog Saveza Slavonije i Baranje, umjesto KREŠIMIRA BUBALA,

2. DUNJA ŠPOLJAR, zamjenica zastupnika kandidirana u III. izbornoj jedinici, kao kandidatkinja na listi Socijaldemokratske partije Hrvatske, Hrvatske narodne stranke – Liberalni demokrati, Istarskog demokratskog sabora i Hrvatske stranke umirovljenika, umjesto SINIŠE HAJDAŠA DONČIĆA,

3. GIOVANNI SPONZA, zamjenik zastupnika kandidiran u VIII. izbornoj jedinici, kao kandidat na listi Socijaldemokratske partije Hrvatske, Hrvatske narodne stranke – Liberalni demokrati, Istarskog demokratskog sabora i Hrvatske stranke umirovljenika, umjesto IVANA JAKOVČIĆA,

4. ANA LOVRIN, zamjenica zastupnika kandidirana u IX. izbornoj jedinici, kao kandidatkinja na listi Hrvatske demokratske zajednice i Hrvatske građanske stranke, umjesto MILANA JURKOVIĆA,

5. ADA DAMJANAC, zamjenica zastupnika kandidirana u VIII. izbornoj jedinici, kao kandidatkinja na listi Socijaldemokratske partije Hrvatske, Hrvatske narodne stranke – Liberalni demokrati, Istarskog demokratskog sabora i Hrvatske stranke umirovljenika, umjesto ZLATKA KOMADINE,

6. ANTE BABIĆ, zamjenik zastupnika kandidiran u X. izbornoj jedinici, kao kandidat na listi Hrvatske demokratske zajednice i Hrvatske građanske stranke, umjesto DAMIRA KRSTIČEVIĆA,

7. ZORAN VASIĆ, zamjenik zastupnice kandidiran u VI. izbornoj jedinici, kao kandidat na listi Socijaldemokratske partije Hrvatske, Hrvatske narodne stranke – Liberalni demokrati, Istarskog demokratskog sabora i Hrvatske stranke umirovljenika, umjesto MARINE LOVRIĆ MERZEL,

8. ŠIMA ĐURĐEVIĆ, zamjenik zastupnika kandidiran u V. izbornoj jedinici, kao kandidat na listi Hrvatske demokratske zajednice, umjesto DANIJELA MARUŠIĆA,

9. BRANKA JURIČEV-MARTINČEV, zamjenica zastupnika kandidirana u IX. izbornoj jedinici, kao kandidatkinja na listi Hrvatske demokratske zajednice i Hrvatske građanske stranke, umjesto GORANA PAUKA,

10. DINKO BOŠNJAK, zamjenik zastupnika kandidiran u IX. izbornoj jedinici, kao kandidat na listi Hrvatske demokratske zajednice i Hrvatske građanske stranke, umjesto ANTE SANADERA,

11. IGOR ČEŠEK, zamjenik zastupnika kandidiran u IV. izbornoj jedinici, kao kandidat na listi Hrvatskog Demokratskog Saveza Slavonije i Baranje, umjesto prof. dr. sc. VLADIMIRA ŠIŠLJAGIĆA,

12. IVANKA ROKSANDIĆ, zamjenica zastupnice kandidirana u VI. izbornoj jedinici, kao kandidatkinja na listi Hrvatske demokratske zajednice i Demokratskog centra, umjesto VESNE ŠKARE OŽBOLT.

Klasa: 021-14/11-09/02
Zagreb, 22. prosinca 2011.

HRVATSKI SABOR

Predsjednik
Hrvatskoga sabora
Boris Šprem, v. r.

Odluka, NN 150/2011-3075